Suomalaisesta huippu-yleisurheilusta vastaava Urheiluliiton valmennusjohtaja Jorma Kemppainen http://www.is.fi/haku/?search-term=Jorma%20Kemppainenpitää venäläisten yleisurheilijoiden sulkemista Rion olympialaisista merkittävänä askeleena antidopingtyölle.– Wadan (Maailman antidopingneuvosto) säännöstö uudistui vuoden 2015 alussa. Sitä ennen rangaistuksia saattoi langettaa vain urheilijoille, sen jälkeen myös taustajoukoille, Kemppainen muistutti.Taustajoukkoihin kuuluvat Venäjän tapauksessa maan urheiluviranomaiset, koska doping on ollut erilaisten selvitysten perusteella maassa laajamittaista ja valtiojohtoista.Venäläisten yleisurheilijoiden Rio-portti sulkeutui, kun Urheilun kansainvälinen vetoomustuomioistuin CAS piti voimassa Kansainvälisen yleisurheiluliiton IAAF:n linjauksen pitää venäläiset yleisurheilijat pois olympia-areenalta.– Varmaa on, että kun tuollainen elin (CAS) on tutkinut asiaa, silloin urheilijoiden sulkemiseen on ollut aihetta, Kemppainen sanoi.Kemppainen arvioi, ettei venäläisten sulkeminen Riosta tuo lisäpaikkoja muiden maiden yleisurheilijoille. Hänen mukaansa lajikohtaiset kiintiöt oli jo täytetty sillä olettamuksella, että CAS pysyy IAAF:n kanssa samoilla linjoilla. Jos CAS olisi vapauttanut 68 valituksen tehnyttä venäläistä urheilijaa kilpailemaan Riossa, heidät olisi mahdutettu ylimääräisinä mukaan.